เช็ก 11 เขตกทม. ฝนตกหนักเย็นนี้-เตือนคนริม “เจ้าพระยา” เฝ้าระวังระดับน้ำ
กรุงเทพมหานคร เตือนเฝ้าระวังกลุ่มฝนช่วงเย็นวันนี้ 11 เขตฝนตกหนัก ได้แก่ พระนคร ดุสิต ธนบุรี บางกอกใหญ่ ตลิ่งชัน บางกอกน้อย ภาษีเจริญ บางพลัด จอมทอง บางแค ทวีวัฒนา ประชาชนริม “เจ้าพระยา” เฝ้าระวังระดับน้ำเพิ่มสูง
กรุงเทพมหานคร เตือนเฝ้าระวังกลุ่มฝนช่วงเย็นวันนี้ 11 เขตฝนตกหนัก ได้แก่ พระนคร ดุสิต ธนบุรี บางกอกใหญ่ ตลิ่งชัน บางกอกน้อย ภาษีเจริญ บางพลัด จอมทอง บางแค ทวีวัฒนา ประชาชนริม “เจ้าพระยา” เฝ้าระวังระดับน้ำเพิ่มสูง
7 ต.ค. 2565

ผู้สื่อข่าวรายงานว่า กรุงเทพมหานคร (กทม.) แจ้งเตือนประชาชนเฝ้าระวังกลุ่มฝน ตั้งแต่เวลา 18.00 น. ของวันที่ 7 ต.ค. จนถึง 01.00 น. ของวันที่ 8 ต.ค. 65 โดยคาดการณ์บริเวณที่มีฝนตกหนักถึงหนักมาก บริเวณเขตพระนคร ดุสิต ธนบุรี บางกอกใหญ่ ตลิ่งชัน บางกอกน้อย ภาษีเจริญ บางพลัด จอมทอง บางแค ทวีวัฒนา
ส่วนคาดการณ์บริเวณที่มีฝนปานกลาง เขตหนองจอก บางรัก ปทุมวัน ป้อมปราบศัตรูพ่าย มีนบุรี ลาดกระบัง ยานนาวา สัมพันธวงศ์ คลองสาน บางขุนเทียน หนองแขม ราษฎร์บูรณะ สาทร บางซื่อ บางคอแหลม ดอนเมือง ราชเทวี คลองสามวา ทุ่งครุ บางบอน
พร้อมทั้งแจ้งเตือนประชาชนที่อยู่บริเวณนอกแนวคันกั้นน้ำ เฝ้าติดตามระวังสถานการณ์ระดับน้ำแม่น้ำเจ้าพระยา เนื่องจากปัจจุบันระดับน้ำเหนือเขื่อนเจ้าพระยาอยู่สูงกว่าระดับกักเก็บ ประกอบกับกรมอุทกศาสตร์ กองทัพเรือ และสถาบันสารสนเทศทรัพยากรน้ำ (องค์การมหาชน) ได้คาดการณ์ระดับน้ำในแม่น้ำเจ้าพระยา ความสูงประมาณ 1.90 – 2.20 เมตร จากระดับทะเลปานกลาง ในช่วงวันที่ 8 – 13 ต.ค. 65